cyanic-selkie/wikianc huggingface dataset:
Γλωσσική ερμηνεία
Δικαστική
Δικαστική, νομική ή δικαστηριακή διερμηνεία πραγματοποιείται σε δικαστήρια, διοικητικά δικαστήρια, και όπου συμβαίνει μια νομική διαδικασία (μ’ άλλα λόγια ένα αστυνομικό τμήμα για ανάκριση,μια αίθουσα συνεδριάσεων για κατάθεση, ή ένας τόπος για την πραγματοποίηση ένορκης δήλωσης). Νομική διερμηνεία μπορεί να είναι,για παράδειγμα, η διαδοχική διερμηνεία των καταθέσεων μαρτύρων ή η ταυτόχρονη διερμηνεία ολόκληρης νομικής διαδικασίας, με ηλεκτρονικά μέσα, για ένα άτομο ή για όλα τα άτομα που παρευρίσκονται.
Το δικαίωμα για όποιον δεν καταλαβαίνει τη γλώσσα του δικαστηρίου (ειδικά για τον κατηγορούμενο σε μια δίκη)  να συμβουλευτεί έναν ικανό διερμηνέα, συνήθως θεωρείται θεμελιώδης κανόνας της δικαιοσύνης. Ως εκ τούτου, τα εθνικά συντάγματα, οι διακηρύξεις δικαιωμάτων,οι θεμελιώδεις νόμοι που θεσπίζουν το σύστημα δικαιοσύνης ή τα προκρίματα των ανώτατων δικαστηρίων συχνά εγγυούνται αυτό το δικαίωμα. Ωστόσο,η παρουσία ενός πιστοποιημένου διερμηνέα σε μια αστυνομική ανάκριση, δεν είναι μια διαδικασία που απαιτείται από το σύνταγμα (στις Ηνωμένες Πολιτείες).
Στις ΗΠΑ, ανάλογα με τους κανονισμούς και τα πρότυπα που τηρούνται σε κάθε πολιτεία και τόπο εκδίκασης, οι διερμηνείς δικαστηρίων συνήθως εργάζονται μόνοι τους, κατά την διαδοχική ερμηνεία, ή ως ομάδα, όταν ερμηνεύουν ταυτόχρονα. Εκτός από την πρακτική γνώση της γλώσσας-πηγής και της γλώσσας-στόχου, απαιτείται και άριστη γνώση του δικαίου και των νομικών και δικαστικών διαδικασιών από τους δικαστικούς διερμηνείς. Συχνά είναι αναγκαία προϋπόθεση να έχουν επίσημη άδεια από το κράτος για να εργαστούν σε δικαστήρια — και τότε είναι που ονομάζονται πιστοποιημένοι δικαστικοί διερμηνείς. Σε πολλές περιοχές δικαιοδοσίας, η διερμηνεία θεωρείται βασικό μέρος των αποδεικτικών στοιχείων.Ένας ακατάλληλος διερμηνέας, ή απλώς η αδυναμία να ορκιστεί κάποιος στα λεγόμενα του διερμηνέα, μπορεί να οδηγήσει σε κακοδικία.
Ιατρική
Η ιατρική διερμηνεία είναι μία υποκατηγορία της διερμηνείας στα πλαίσια υπηρεσιών κοινής ωφέλειας, την οποία αποτελεί η επικοινωνία μεταξύ του νοσηλευτικού προσωπικού και του ασθενούς αλλά και της οικογένειάς του, ή μεταξύ του νοσηλευτικού προσωπικού σε περίπτωση που κάποιοι μιλούν διαφορετικές γλώσσες.Η διαδικασία αυτή, διευκολύνεται από έναν διερμηνέα, που συνήθως είναι επισήμως μορφωμένος και καταρτισμένος για την παροχή τέτοιων υπηρεσιών διερμηνείας. Σε ορισμένες περιπτώσεις, τα μέλη του ιατρικού προσωπικού που είναι πολύγλωσσα μπορούν να συμμετέχουν μερικώς ως μέλη εσωτερικών γλωσσικών τραπεζών
Νοηματική γλώσσα
μικρογραφία|306x306εσ|Δύο διερμηνείς [[Νοηματική γλώσσα|νοηματικής γλώσσας καθώς εργάζονται για ένα σχολείο.]] Ένας διερμηνέας της νοηματικής γλώσσας πρέπει να μεταφέρει με ακρίβεια τα μηνύματα ανάμεσα σε δύο διαφορετικές γλώσσες. Ο διερμηνέας είναι εκεί τόσο για τον κωφό όσο και για τους ακούοντες. Η πράξη της διερμηνείας προκύπτει όταν ένας ακούων μιλάει, και ο διερμηνέας αποδίδει το νόημα του ομιλητή στη νοηματική γλώσσα, ή άλλες μορφές που χρησιμοποιούνται από την/τις ομάδα/ομάδες των κωφών. Η ερμηνεία συμβαίνει επίσης και αντίστροφα: όταν ένα κωφό άτομο χρησιμοποιεί την νοηματική, ο διερμηνέας αποδίδει την έννοια, όπως αυτή εκφράστηκε με τα σημάδια, στην προφορική γλώσσα για την ομάδα των μη κωφών, η οποία μερικές φορές αναφέρεται ως διερμηνευτική φωνής. Αυτό μπορεί να πραγματοποιηθεί είτε ως ταυτόχρονη ή διαδοχική διερμηνεία. Εξειδικευμένοι διερμηνείς νοηματικής γλώσσας θα τοποθετηθούν σε ένα δωμάτιο ή χώρο που τους επιτρέπει να είναι ορατοί από τους κωφούς συμμετέχοντες και να ακούγονται καθαρά από τους ακούοντες συμμετέχοντες, καθώς και να είναι σε θέση να ακούσουν ή/και να δουν τον ομιλητή ή τους ομιλητές με ευκρίνεια. Σε ορισμένες περιπτώσεις, ένας ακούων διερμηνέας μπορεί να ερμηνεύσει από τη μία γλώσσα στην άλλη, είτε αυτή είναι Αγγλικά σε Βρετανική νοηματική γλώσσα, Αγγλικά σε Αμερικανική Νοηματική Γλώσσα, Ισπανικά στα Αγγλικά στην Αμερικανική Νοηματική Γλώσσα και ούτω καθεξής.
Κωφά άτομα έχουν επίσης την ευκαιρία να εργαστούν ως διερμηνείς. Το Κωφό άτομο θα συνεργαστεί με έναν ακούων ομόλογό του για να παρέχει διερμηνεία για κωφά άτομα που μπορεί να μην ξέρουν την ίδια νοηματική γλώσσα που χρησιμοποιείται σε εκείνη τη χώρα, που έχουν ελάχιστες γλωσσικές δεξιότητες, αναπτυξιακές καθυστερήσεις ή έχουν ψυχικές ή/και σωματικές αναπηρίες, οι οποίες κάνουν την επικοινωνία μια ιδιαίτερη πρόκληση. Σε άλλες περιπτώσεις, ο ακούων διερμηνέας μπορεί να διερμηνεύσει στη νοηματική γλώσσα, όποιο είδος νοηματικής γλώσσας γνωρίζει η ομάδα και η κωφή ομάδα στη συνέχεια θα ερμηνεύσει στη γλώσσα την οποία το άτομο μπορεί να καταλάβει. Μπορούν, επίσης, να ερμηνεύουν πληροφορίες από ένα μέσο γλώσσας σε ένα άλλο — για παράδειγμα, όταν ένα άτομο χρησιμοποιεί οπτικά νοήματα, ο κωφός διερμηνέας μπορεί να προσληφθεί για να αντιγράψει αυτά τα σημάδια στο χέρι ενός κωφού-τυφλού ατόμου και να προσθέσει οπτικές πληροφορίες.
Οι περισσότεροι διερμηνείς έχουν επισήμως εκπαιδευτεί σε ένα Πρόγραμμα Κατάρτισης Διερμηνέων. Τα μήκη των προγραμμάτων διαφέρουν και είναι συνήθως δύο ή τέσσερα χρόνια έως την απόκτηση πτυχίου ή πιστοποιητικού. Μεταπτυχιακά προγράμματα είναι επίσης διαθέσιμα.
Στις Ηνωμένες Πολιτείες, οι Διερμηνείς Νοηματικής Γλώσσας κατέχουν πιστοποιήσεις Εθνικού και Κρατικού επιπέδου. Το Μητρώο Διερμηνέων για τους Κωφούς, ένας μη κερδοσκοπικός οργανισμός, είναι γνωστός για την εθνική αναγνώριση και διαδικασία πιστοποίησης του. Εκτός από τις απαιτήσεις κατάρτισης και τη σχολαστική εξέταση πιστοποίησης, τα μέλη του Μητρώου πρέπει να συμμορφώνονται με τον Κώδικα Επαγγελματικής Δεοντολογίας, την Διαδικασία υποβολής Παραπόνων και την Απαίτηση Συνεχούς Εκπαίδευσης. Υπάρχουν πολλά προγράμματα κατάρτισης διερμηνέων στις ΗΠΑ. Η Συλλογική Επιτροπή για την Κατάρτιση Διερμηνέων είναι το σώμα που διαπιστεύει Προγράμματα Προετοιμασίας Διερμηνέων. Μια λίστα των διαπιστευμένων προγραμμάτων μπορεί να βρεθεί στον ιστότοπο της Επιτροπής.
Ευρωπαϊκές και άλλες χώρες έχουν το δικό τους εθνικό σύλλογο Διερμηνέων της Νοηματικής Γλώσσας.. Ορισμένες χώρες έχουν περισσότερους από έναν εθνικό σύλλογο λόγω περιφερειακών ή γλωσσικών διαφορών. Το Ευρωπαϊκό Φόρουμ των Διερμηνέων της Νοηματικής Γλώσσας είναι ο γενικός οργανισμός των διερμηνέων νοηματικής γλώσσας στην Ευρώπη. Στον Καναδά, ο επαγγελματικός σύλλογος που αναγνωρίζει και πιστοποιεί σε εθνικό επίπεδο διερμηνείς νοηματικής γλώσσας είναι ο Σύλλογος Διερμηνέων Οπτικής Γλώσσας του Καναδά. Αυτός κατέχει αρκετά θυγατρικά παραρτήματα που αντιπροσωπεύουν μια συγκεκριμένη περιοχή του Καναδά.
Μέσα Μαζικής Ενημέρωσης
Εκ φύσεως, η διερμηνεία των μέσων ενημέρωσης πρέπει να διεξάγεται ταυτόχρονα. Παρέχεται ιδιαίτερα για τις ζωντανές τηλεοπτικές καλύψεις όπως συνεντεύξεις τύπου, ζωντανές ή μαγνητοφωνημένες συνεντεύξεις με πολιτικά πρόσωπα, μουσικούς, καλλιτέχνες, αθλητές ή άτομα από τον επιχειρηματικό κόσμο. Σε αυτό το είδος διερμηνείας, ο διερμηνέας πρέπει να καθίσει σε έναν ηχομωνομένο θάλαμο όπου ιδανικά, αυτός/αυτή μπορεί να δει τους ομιλητές σε μια οθόνη και το σκηνικό. Όλος ο εξοπλισμός θα πρέπει να ελέγχεται πριν ξεκινήσει η εγγραφή. Ειδικότερα, δορυφορικές συνδέσεις πρέπει να ελεγχθούν πολλαπλώς για να εξασφαλιστεί ότι η φωνή του διερμηνέα δεν αποστέλλεται πίσω και ο διερμηνέας ακούει μόνο ένα κανάλι ανά χρονική στιγμή. Στην περίπτωση συνεντεύξεων που καταγράφηκαν έξω από το στούντιο και μερικών προγραμμάτων επικαιρότητας, ο διερμηνέας διερμηνεύει ό,τι αυτός ή αυτή ακούει σε μια οθόνη τηλεόρασης. Ο θόρυβος υποβάθρου μπορεί να είναι σοβαρό πρόβλημα. Ο διερμηνέας που εργάζεται για τα μέσα μαζικής ενημέρωσης πρέπει να ακούγεται όσο αβίαστος και σίγουρος όσο ένας παρουσιαστής της τηλεόρασης.
Η διερμηνεία των μέσων μαζικής ενημέρωσης έχει αποκτήσει μεγαλύτερη προβολή και παρουσία, ιδίως μετά τον Πόλεμο του Κόλπου. Τα τηλεοπτικά κανάλια έχουν αρχίσει να προσλαμβάνουν ως προσωπικό ταυτόχρονους διερμηνείς. Ο διερμηνέας αποδίδει τις συνεντεύξεις τύπου, τηλεφωνικούς βομβητές, συνεντεύξεις και παρόμοιες ζωντανές καλύψεις για τους θεατές. Είναι περισσότερο αγχώδες από άλλα είδη διερμηνείας καθώς ο διερμηνέας πρέπει να διαχειριστεί ένα ευρύ φάσμα τεχνικών προβλημάτων σε συνδυασμό με την ταλαιπωρία και την αντιπαράθεση της αίθουσας ελέγχου κατά τη διάρκεια ζωντανής κάλυψης.
Λεπτομέρειες
Υπηρεσίες διερμηνείας μπορούν να παρέχονται μέσω πολλαπλών μεθόδων. Η πιο κοινή μέθοδος είναι η επί τόπου μετάφραση.
Ονομάζεται επίσης "αυτοπρόσωπη διερμηνεία ή μερικές φορές στην καθομιλουμένη "διερμηνεία πρόσωπο με πρόσωπο", αυτή η μέθοδος απαιτεί την φυσική παρουσία του διερμηνέα ώστε να πραγματοποιηθεί η διερμηνεία. Σε ένα περιβάλλον επί τόπου διερμηνείας, όλες οι ομάδες που επιθυμούν να μιλήσουν η μία στην άλλη βρίσκοντα συνήθως στο ίδιο μλερος. Αυτή είναι η μακράν πιο κοινή μέθοδος που χρησιμοποιείται στα περισσότερα δημόσια και κοινωνικα περιβάλλοντα.
Τηλέφωνική
Η τηλεφωνική διερμηνεία, γνωστή επίσης κι ως "διερμηνεία μέσω τηλεφώνου", "τηλεφωνική διερμηνεία" και "τηλε-διερμηνεία", επιτρέπει τη διερμηνεία μέσω τηλεφώνου. Ο διερμηνέας προστίθεται σε τηλεδιασκεψη.Η τηλεφωνική διερμηνεία μπορεί να χρησιμοποιηθεί στη θέση της επί τόπου διερμηνείας, όταν δεν είναι διαθέσιμος κάποιος διερμηνέας σε μέρος που χρειάζονται αυτές οι υπηρεσίες. Ωστόσο, χρησιμοποιείται πιο συχνά σε καταστάσεις στις οποίες όλες οι ομάδες που επιθυμούν να επικοινωνούν ήδη μιλούν η μία με την άλλη μέσω τηλεφώνου (π. χ. τηλεφωνικές αιτήσεις για ασφάλιση ή πιστωτικές κάρτες ή τηλεφωνικές έρευνες καταναλωτών από επιχειρήσεις).
Διερμηνεία μέσω βίντεο
μικρογραφία|265x265εσ|Εικονίδιο διερμηνείας μεσω βιντεο που χρησημοποιείται σε μέρη που προσφέρεται ΕΔμΒ και ΥΑΒ Υπηρεσίες διερμηνείας μέσω Εξ αποστάσεως Διερμηνείας με βίντεο (ΕΔμΒ) ή Υπηρεσία Αναμετάδοσης Βίντεο (ΥΑΒ) είναι χρήσιμες όταν υπάρχουν εμπόδια στον προφορικό λόγο και η οπτικό-πολιτισμική αναγνώριση είναι σημαντική, καιεφαρμόζεται ακόμα περισσότερο όταν ένα από τα μέλη της συζήτησης είναι κωφό, βαρήκοο ή άφωνο. Σε τέτοιες περιπτώσεις η ροή της διερμηνείας πραγματοποιείται συνήθως εντός της κύριας γλώσσας, για παράδειγμα από την Γαλλική Νοηματική Γλώσσα (ΓΝΓ) σε Γαλλικά, από την Ισπανική Νοηματική Γλώσσα (ΙΝΓ) σε Ισπανικά, από την Βρετανική νοηματική γλώσσα (ΒΝΓ) σε Αγγλικά, και από την Αμερικανική Νοηματική Γλώσσα (ΑΝΓ), επίσης σε Αγγλικά (καθώσ η ΒΝΓ και η ΑΝΓ είναι εντελώς ξεχωριστές), κ.λ.π.... Πολύγλωσσο ι διερμηνείς νοηματικής γλώσσας, οι οποίοι μπορούν επίσης να μεταφράσουν, εξίσου καλά καθώς και σε κύριες γλώσσες (όπωςγια παράδειγμα από και προς την ΙΝΓ και από και προς τα Αγγλικά), είναι επίσης διαθέσιμοι, αν και λιγότερο συχνά. Οι εν λόγω δραστηριότητες προϋποθέτουν σημαντική προσπάθεια από την πλευρά του μεταφραστή, καθώς οι νοηματικές γλώσσες είναι διακριτές φυσικές γλώσσες με δική τους κατασκευή και τη σύνταξη, διαφορετική από την ακουστική έκδοση της ίδια κύριας γλώσσας.
Με τη διερμηνεία μέσω βίντεο, οι διερμηνείς νοηματικής γλώσσας εργάζονται εξ αποστάσεως με ζωντανό βίντεο και ήχο, έτσι ώστε ο διερμηνέας να μπορεί να δει τον κωφό ή άφωνο σθμμετέχοντα, να συνομιλήσει με άτομα που ακόυν και αντίστροφα. Όπως η τηλεφωνική διερμηνεία, έτσι και η διερμηνεία μέσω βίντεο μπορεί να χρησιμοποιηθεί σε καταστάσεις στις οποίες δεν είναι διαθέσιμοι επί τόπου διερμηνείς. Ωστόσο, η διερμηνεία μέσω βίντεο δεν μπορεί σε χρησιμοποιηθεί για καταστάσεις όπου όλες οι πλεύρες, έπικοινωνούν αποκλειστκά μέσω τηλεφώνου. Η ΕΔμΒ και η ΥΑΒ απαιτεί όλες οι πλευρές να έχουν τον απαραίτητο εξοπλισμό. Ο προηγμένος εξοπλισμός επιτρέπει στους διερμηνείς για να ελέγχουν την κάμερα, για να ζουμάρουν και να στρέφουν την κάμερα προς το μέρος του ομιλητή της νοηματικής γλώσσας.
Χώροι
Η πλειοψηφία των επαγγελματιών με πλήρη απασχόληση στη συνεδρειακή διερμηνεία εργάζεται σε γραφεία τηλεφωνικής διερμηνείας, ιδρύματα ιατροφαρμακευτικής περίθαλψης, δικαστήρια, σχολεία και διεθνείς οργανισμούς όπως τα Ηνωμένα Έθνη, η Ευρωπαϊκή Ένωση, ή η Αφρικανική Ένωση.
Σήμερα, ο μεγαλύτερος εργοδότης διερμηνέων παγκοσμίως είναι η Ευρωπαϊκή Επιτροπή,, η οποία απασχολεί εκατοντάδες διερμηνείς που ανήκουν στο προσωπικό της αλλά και εξωτερικούς διερμηνείς οι οποίοι ασχολούνται με τις 24 επίσημες γλώσσες της Ευρωπαϊκής Ένωσης αλλά και κάποιες άλλες. Τα άλλα θεσμικά όργανα της Ευρωπαϊκής Ένωσης (το Ευρωπαϊκό Κοινοβούλιο και το Ευρωπαϊκό Δικαστήριο) έχουν μικρότερες υπηρεσίες διερμηνείας.
Τα Ηνωμένα Έθνη απασχολούν διερμηνείς σε σχεδόν όλες τις τοποθεσίες τους, σε όλο τον κόσμο. Επειδή όμως έχουν μόνο έξι επίσημες γλώσσες, είναι μικρότερος εργοδότης από την Ευρωπαϊκή Ένωση.
Οι διερμηνείς μπορούν επίσης να εργαστούν ως ελεύθεροι επαγγελματίες στις τοπικές, περιφερειακές και εθνικές κοινότητες τους, ή να κάνουν συμβαση εργασίας με μια επιχείρηση διερμηνέων. Αυτοί συνήθως θα αναλάβουν εργασία παρόμοια με εκέινη που περιγράφεται παραπάνω.
Ο στρατός των ΗΠΑ στο Ιράκ και το Αφγανιστάν απασχολεί εκατοντάδες διερμηνείς για να διευκολύνεται η επικοινωνία των μελών του με τον τοπικό πληθυσμό.
Πιστοποιήσεις
Δεν υπάρχει κάποια παγκόσμια εξέταση ή υπηρεσία πιστοποίησης για όλους τους τύπους των διερμηνέων. Για την διερμηνεία διασκέψεων, υπάρχει η Διεθνής Ένωση Διερμηνέων Συνεδρίων.
Συγκεκριμένες περιοχές, χώρες, ή ακόμα και πόλεις θα έχουν τις δικές τους προδιαγραφές για πιστοποίηση. Σε πολλές περιπτώσεις, το πτυχίο κάποιου πανεπιστημιακού προγράμματος συγκεκριμένου βεληνεκούς λειτουργεί ως μία de facto πιστοποίηση για τη διερμηνεία διασκέψεων.
Στην Κίνα, υπάρχει μία τεράστια ζήτηση για ταυτόχρονη διερμηνεία, και επί του παρόντος, η πιο αναγνωρισμένη πιστοποίηση διερμηνείας στη Λαϊκή Δημοκρατία της Κίνας είναι η Εξέταση Αναγνώρισης για Μετάφραση και Διερμηνεία της Κίνας, η οποία έχει πιστοποιητικά για τη μετάφραση αλλά και τη διερμηνεία.
Εξωτερικές συνδέσεις
Κατηγορία:Μεταφραστικές Σπουδές
Στάνιο Λομπάρντο
Το Στάνιο Λομπάρντο (ιταλικά: Stagno Lombardo) είναι ιταλικός δήμος στην Επαρχία της Κρεμόνας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Κρεμόνας
Τιτσένγκο
Το Τιτσένγκο (ιταλικά: Ticengo) είναι ιταλικός δήμος στην Επαρχία της Κρεμόνας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Κρεμόνας
Υπεριορδανία
Η Υπεριορδανία ήταν ευρεία περιοχή, κράτος της Μέσης Ανατολής, που μετονομάσθηκε το 1949 και αποτέλεσε τη σημερινή Ιορδανία. Το 1917 την κατέκτησαν οι Άγγλοι, που τοποθέτησαν στο θρόνο του βασιλείου τον εμίρη Αμπντάλα των Χασεμιτών. Το 1922 αποσπάστηκε από την Παλαιστίνη, παραμένοντας όμως υπό βρετανική Εντολή.
Δείτε επίσης
Κατηγορία:Ιορδανία
Κατάλογος Ελληνικών ταινιών του 1958
Ο παρακάτω πίνακας περιλαμβάνει ταινίες του Ελληνικού κινηματογράφου που κυκλοφόρησαν το 1958.
Παραπομπές
Κατηγορία:Ελληνικές ταινίες ανά έτος
Τορλίνο Βιμερκάτι
Το Τορλίνο Βιμερκάτι (ιταλικά: Torlino Vimercati) είναι ιταλικός δήμος στην Επαρχία της Κρεμόνας, στην περιφέρεια της Λομβαρδίας.
Κρότος (Φυσική)
Κρότος είναι είδος ήχου κατά τον οποίο η κραδασμική κίνηση των μορίων του ηχογόνου σώματος είναι απεριοδική και διαρκεί ελάχιστο χρόνο, καθώς η έντασή του μειώνεται μέχρι μηδενισμού σε σύντομο χρονικό διάστημα. Οι κρότοι συνήθως προκαλούν δυσάρεστα συναισθήματα.
Τορνάτα
Η Τορνάτα (ιταλικά: Tornata) είναι ιταλικός δήμος στην Επαρχία της Κρεμόνας, στην περιφέρεια της Λομβαρδίας.
Κρότος (Φυσική)
Άλλα είδη ήχων είναι οι τόνοι, οι φθόγγοι και οι θόρυβοι. Οι κρότοι διαφέρουν από τους τόνους και τους φθόγγους στο ότι στερούνται εντελώς του χαρακτηριστικού του ύψους, δηλαδή δεν έχουν σταθερή συχνότητα (αριθμός παλμών ανά δευτερόλεπτο) που να μπορεί να τους χαρακτηρίσει ως οξείς ή βαρείς. Γενικώς ο κρότος αντιστοιχεί σε περίπτωση ελαχίστου αριθμού ταλαντώσεων, των οποίων το πλάτος από μεγάλη τιμή ελαττώνεται απότομα σε πολύ μικρό χρονικό διάστημα. Παραδείγματα κρότων αποτελούν ο ήχος της βροντής, ο ήχος που παράγεται κατά την εκπυρσοκρότηση όπλων, το σχίσιμο υφασμάτων, η θραύση ξύλων, κ.α. Στην Ιατρική κρότοι παράγονται από δυσλειτουργικές κινήσεις των αρθρώσεων.
Τορνάτα
Παραπομπές
Κατηγορία:Δήμοι της Επαρχίας της Κρεμόνας
Φουτσιάν
Το μεγαλύτερο μέρος της Φουτζιάν διοικείται από τη Λαϊκή Δημοκρατία της Κίνας. Ωστόσο το αρχιπέλαγος Κινμέν και Μάτσου είναι υπό την κυριαρχία της Δημοκρατία της Κίνας (Ταϊβάν). Έτσι υπάρχουν δύο επαρχίες με την έννοια των κυβερνητικών οργανώσεων, η Φουτσιάν (Λαϊκή Δημοκρατία της Κίνας) και η Φουτσιάν (Δημοκρατία της Κίνας).
Καταλαμβάνει έκταση 121.400 τ.χλμ. και ο πληθυσμός της ανέρχεται σε 36.894.216, σύμφωνα με την απογραφή του (2010). Μεγαλύτερη πόλη και πρωτεύουσά της είναι η Φουτσόου.
Διοικητική διαίρεση
Η επαρχία Φουτζιάν χωρίζεται σε εννέα νομούς.
Εξωτερικοί σύνδεσμοι
Κατηγορία:Επαρχίες της Κίνας
Τόρρε ντε' Πιτσενάρντι
Το Τόρρε ντε' Πιτσενάρντι (ιταλικά: Torre de' Picenardi) είναι ιταλικός δήμος στην Επαρχία της Κρεμόνας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Κρεμόνας
Τορριτσέλλα ντελ Πίτσο
Η Τορριτσέλλα ντελ Πίτσο (ιταλικά: Torricella del Pizzo) είναι ιταλικός δήμος στην Επαρχία της Κρεμόνας, στην περιφέρεια της Λομβαρδίας.
Έγκμπερτ, αρχιεπίσκοπος του Τρηρ
Ο Έγκμπερτ )π. 950 - 9 Δεκεμβρίου 993) από τον Οίκο της Ολλανδίας ήταν αρχιεπίσκοπος του Τρηρ (977-993).
Βιογραφία
Ήταν ο δευτερότοκος γιος του Ντιρκ Β΄ κόμη της Ολλανδίας και της Χιλντεγκάρντε, μάλλον κόρης του Αρνούλφου Α΄ κόμη της Φλάνδρας.
Εκπαιδεύτηκε στο αββαείο του Έχμοντ, που είχε ιδρύσει και διοικούσε ο Οίκος του και στην Αυλή του Μπρούνο των Οθωνιδών αρχιεπισκόπου της Κολωνίας· έγινε καγκελάριος του ανιψιού αυτού Όθωνα Β΄ της Γερμανίας το 976. Το επόμενο έτος ορίστηκε αρχιεπίσκοπος του Τρηρ, αν και ήταν π. 25 ετών. Συνόδευσε τον βασιλιά στις επισκέψεις του το 980 και 983 στην Ιταλία και ίσως έκανε και άλλα ταξίδια εκεί. Το 983 απεβίωσε ο Όθων Β΄ και ο Έγκμπερτ υποστήριξε την υποψηφιότητα του Ερρίκου Β΄ των Οθωνιδών δούκα της Βαυαρίας (εξαδέλφου του Όθωνα Β΄) αντί του Όθωνα Γ΄ (γιου του Όθωνα Β΄). Το 985 μεταστράφηκε και υποστήριξε τον Όθωνα Γ΄, ο οποίος τελικά εξελέγη.
Ήταν σημαντικός προστάτης της επιστήμης και της Τέχνης και ίδρυσε εργαστήρια χρυσοχοΐας και σμάλτωσης στο Τρηρ, που παρήγαγαν έργα για την Αυλή της Γερμανίας και για άλλα κέντρα των Οθωνιδών. Κατά την περίοδο που ήταν επίσκοπος, το Τρηρ ανταγωνιζόταν ως καλλιτεχνικό κέντρο το Μετς και την Κολωνία. Αυτές ήταν οι τρεις αρχιερατικές έδρες στη Γερμανία και η καθεμία διεκδικούσε το πρωτείο στο αναδυόμενο βασίλειο της Ανατολικής Φραγκίας (Γερμανίας).
Πηγές
8 Reuter, Timothy. Germany in the Early Middle Ages 800–1056. New York: Longman, 1991, ISBN 0582081564.
Τρεσκόρε Κρεμάσκο
Το Τρεσκόρε Κρεμάσκο (ιταλικά: Trescore Cremasco) είναι ιταλικός δήμος στην Επαρχία της Κρεμόνας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Κρεμόνας
Ερνστ Έννο
Ο Ερνστ Έννο (εσθονικά: Ernst Enno, Βαλγκούτα, 8 Ιουνίου (Π.Η. 27 Μαΐου) 1875 – Χααπσάλου, 7 Μαρτίου 1934) ήταν Εσθονός ποιητής και συγγραφέας.
Ζωή
Ο Έρνστ Έννο γεννήθηκε στο πανδοχείο Κόοντσα ως ο γιος του Πριτς Έννο της Βαλγκούτα. Πέρασε την παιδική του ηλικία στο αγρόκτημα Σοοσάαρ στη Βαλγκούτα κοντά στο Ρόνγκου. Στην ηλικία των οκτώ ετών, παρακολούθησε το ενοριακό σχολείο του Λαπετούκμε και στη συνέχεια φοίτησε στο διάσημο Γυμνάσιο Χούγκο Τρέφνερ και στο γυμνάσιο (Ρεαάλκοολ) στο Τάρτου. Ο Έννο σπούδασε διοίκηση επιχειρήσεων από το 1896 έως το 1904 στο Πολυτεχνείο της Ρίγας. Κατά την περίοδο διαμονής του στη Ρίγα εργάστηκε ως δημοσιογράφος. Αφού σπούδασε, ο Έννο ήταν για σύντομο χρονικό διάστημα γενικός σύμβουλος στο πιστωτικό σωματείο της Βάλγκα και σε μια εμπορική εταιρεία στο Πάρνου. Από το 1902 έως το 1904 ήταν συντάκτης της εφημερίδας Postimees στο Τάρτου και από το 1923 ως το 1925 εκδότης του εσθονικού παιδικού περιοδικού Laste Rõõm και άλλων περιοδικών. Επιπλέον, εργάστηκε από το 1920 έως το 1934 ως εκπαιδευτικός υπάλληλος στην επαρχία Λάανε. Το 1909, ο Έννο παντρεύτηκε την καλλιτέχνιδα Ελφρίντε Όλγκα Σάουλ (πέθανε το 1974 στην εξορία στην Αγγλία).
Έργο
Το έργο του Ερνστ Έννο επηρεάζεται από τον Βουδισμό και τον δυτικό μυστικισμό. Ο Έννο ήταν επίσης έντονα συνδεδεμένος με τον συμβολισμό. Η παιδική ηλικία που πέρασε στην ύπαιθρο, οι ιστορίες της ευσεβούς μητέρας του, της Ανν Έννο και της τυφλής γιαγιάς του είχαν μια διαμορφωτική επιρροή στο λογοτεχνικό του έργο. Το σπίτι, ο δρόμος και η νοσταλγία είναι επαναλαμβανόμενα στοιχεία στην ποίησή του.
Μνημεία προς τιμήν του
Στις 30 Ιουλίου 1939 ανεγέρθηκε μια χάλκινη προτομή του Ερνστ Έννο στο Χααπσάλου. Ο γλύπτης είναι ο Ρομάν Χααβαμιάγκι.
Παραπομπές
Κατηγορία:Εσθονοί ποιητές
Τρίγκολο
Το Τρίγκολο (ιταλικά: Trigolo) είναι ιταλικός δήμος στην Επαρχία της Κρεμόνας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Κρεμόνας
The Breakfast Club
Το The Breakfast Club είναι αμερικανική εφηβική κωμωδία-δράμα του 1985, σε σενάριο, παραγωγή και σκηνοθεσία του Tζον Χιουζ (John Hughes). Πρωταγωνιστούν οι Εμίλιο Εστέβες (Emilio Estevez), Πολ Γκλίσον (Paul Gleason), Άντονι Μάικλ Χολ (Anthony Michael Hall), Τζαντ Νέλσον (Judd Nelson), Μόλι Ρίνγκβαλντ (Molly Ringwald) και Άλι Σίντι (Ally Sheedy). Η ταινία αφηγείται την ιστορία πέντε εφήβων από διαφορετικές σχολικές κλίκες, οι οποίοι εκτίουν το Σάββατο την τιμωρία τους υπό την επίβλεψη του αυταρχικού υποδιευθυντή του σχολείου τους.
Η ταινία "The Breakfast Club" έκανε πρεμιέρα στο Λος Άντζελες στις 7 Φεβρουαρίου 1985 και κυκλοφόρησε στους κινηματογράφους από την Universal Pictures στις 15 Φεβρουαρίου 1985. Έκανε εισπράξεις 51,5 εκατομμυρίων δολαρίων έναντι προϋπολογισμού 1 εκατομμυρίου δολαρίων και απέσπασε την αναγνώριση των κριτικών, οι οποίοι θεωρούν ότι είναι ένα από τα πιο αξιομνημόνευτα και αναγνωρίσιμα έργα του Χιούζ. Τα μέσα μαζικής ενημέρωσης αναφέρθηκαν στη συνέχεια στους πέντε πρωταγωνιστές της ταινίας ως μέλη μιας ομάδας που ονομάζεται "Brat Pack". Το 2015, η ταινία υπέστη ψηφιακή επεξεργασία και προβλήθηκε εκ νέου σε 430 αίθουσες για τον εορτασμό της 30ής επετείου της.
Το 2016, η Βιβλιοθήκη του Κογκρέσου επέλεξε το The Breakfast Club για διατήρηση στο Εθνικό Μητρώο Κινηματογράφου των Ηνωμένων Πολιτειών ως «πολιτιστικά, ιστορικά ή αισθητικά σημαντικό».
Σενάριο
Το Σάββατο, 24 Μαρτίου 1984, πέντε μαθητές του Γυμνασίου Σέρμερ παρουσιάζονται στις 7:00 π.μ. για ολοήμερη τιμωρία: ο κοινωνικά αδέξιος Μπράιαν Τζόνσον, ο ασταθής παλαιστής Άντριου Κλαρκ, η ντροπαλή μοναχική Άλισον Ρέινολντς, η δημοφιλής σνομπ Κλερ Στάντις και ο επαναστατημένος παραβάτης Τζον Μπέντερ. Σε voiceover, οι πέντε περιγράφονται αντίστοιχα ως «ένας εγκέφαλος, ένας αθλητής, ένας προβληματικός, μια πριγκίπισσα και ένας εγκληματίας».
Συγκεντρώνονται στη σχολική βιβλιοθήκη, όπου ο υποδιευθυντής Ρίτσαρντ Βέρνον τους προειδοποιεί να μη μιλήσουν, να μην κουνηθούν από τη θέση τους και να μην κοιμηθούν μέχρι να αφεθούν ελεύθεροι στις 4:00 μ.μ. Τους αναθέτει μια έκθεση χιλίων λέξεων, στην οποία ο καθένας πρέπει να απαντήσει στο ερώτημα «ποιος νομίζετε ότι είστε». Φεύγει και επιστρέφει μόνο περιστασιακά για να τους ελέγξει και να τους επιπλήξει προφορικά.
Ο Τζον αγνοεί τους κανόνες και περνάει τον περισσότερο χρόνο του εκφοβίζοντας ή παρενοχλώντας την Κλερ, τον Μπράιαν και τον Άντριου. Έχοντας μια εντελώς εχθρική σχέση με τον διευθυντή, ο Τζον αντιμιλά προκλητικά στον Βέρνον και τον προσβάλλει, με αποτέλεσμα ο Τζον να λάβει επιπλέον τιμωρία για οκτώ Σαββατοκύριακα. Λίγο αργότερα, οι πέντε βγαίνουν κρυφά από τη βιβλιοθήκη για να βρουν την κρυψώνα μαριχουάνας του Τζον. Όταν βλέπουν ότι ο Βέρνον επιστρέφει στη βιβλιοθήκη, ο Τζον συλλαμβάνεται σκοπίμως, ώστε οι υπόλοιποι να επιστρέψουν κρυφά στη βιβλιοθήκη. Ο Τζον κλειδώνεται σε μια αποθήκη ως τιμωρία, αλλά δραπετεύει και επιστρέφει στη βιβλιοθήκη σέρνοντας μέσα από τα πάνελ της οροφής και πέφτοντας στη συνέχεια μέσα από αυτά στη βιβλιοθήκη. Ο Βέρνον ερευνά και οι άλλοι βοηθούν τον Τζον να κρυφτεί και επινοούν λόγους για τον θόρυβο.
Εν τω μεταξύ, ο Βέρνον παραπονιέται στον επιστάτη Καρλ ότι οι μαθητές σήμερα είναι λιγότερο πειθαρχημένοι από ό,τι ήταν νωρίτερα στη διδακτική του καριέρα. Ο Καρλ λέει στον Βέρνον ότι είναι ο μόνος που έχει αλλάξει και ότι οι μαθητές δεν ενδιαφέρονται για τη γνώμη του.
Η Κλερ περιποιείται το μακιγιάζ της Άλισον, γεγονός που κεντρίζει το ρομαντικό ενδιαφέρον του Άντριου. Η Κλερ αποφασίζει να σπάσει την «αθώα» και «παρθένα» εμφάνισή της, φιλώντας τον Τζον. Παρόλο που υποψιάζονται ότι οι νέες τους σχέσεις θα τελειώσουν όταν τελειώσει η τιμωρία, πιστεύουν ότι οι κοινές τους εμπειρίες θα αλλάξουν τον τρόπο που βλέπουν τους συνομηλίκους τους με την έννοια ότι δεν θα ξανακοιτάξουν κάποιον άνθρωπο με τον ίδιο τρόπο.
Καθώς η τιμωρία πλησιάζει στο τέλος της, η ομάδα ζητάει από τον Μπράιαν να ολοκληρώσει την εργασία που έχει ανατεθεί σε όλους και ο Τζον επιστρέφει στην αποθήκη, οπότε ο Βέρνον νομίζει ότι δεν έφυγε ποτέ. Ο Μπράιαν αφήνει το δοκίμιο στη βιβλιοθήκη για να το διαβάσει ο Βέρνον αφού φύγουν. Καθώς οι μαθητές χωρίζουν, η Άλισον και ο Άντριου φιλιούνται, όπως και η Κλερ και ο Τζον. Η Άλισον αποσπά το σήμα του πολιτειακού πρωταθλήματος του Άντριου από το σακάκι του για να το κρατήσει και η Κλερ δίνει στον Τζον ένα από τα διαμαντένια σκουλαρίκια της.
Καθώς ο Βέρνον διαβάζει το δοκίμιο, ο Μπράιαν γράφει πώς ο διευθυντής έχει χρησιμοποιήσει στερεότυπα για να τους κρίνει μικροπρεπώς και δηλώνει ότι «ο καθένας από εμάς είναι ένας εγκέφαλος, ένας αθλητής, ένας προβληματικός, μια πριγκίπισσα και ένας εγκληματίας. Αυτό απαντάει στην ερώτησή σας;» Υπογράφει το δοκίμιο με το «Ειλικρινά δικοί σας, η Λέσχη Πρωινού (the Breakfast Club)». Καθώς περπατάει στο σπίτι του μέσα από το γήπεδο ποδοσφαίρου του σχολείου, ο Τζον ανεβάζει θριαμβευτικά τη γροθιά του στον αέρα.
Ηθοποιοί
Η Μόλι Ρίνγκγουολντ (Molly Ringwald) και ο Άντονι Μάικλ Χολ (Anthony Michael Hall) πρωταγωνίστησαν στην ταινία του Χιουζ "Δεκαέξι κεριά" (Sixteen Candles) το 1984. Προς το τέλος των γυρισμάτων, ο Χιουζ τους ζήτησε να παίξουν και οι δύο στο The Breakfast Club. Ο Χολ έγινε ο πρώτος που πήρε τον ρόλο, συμφωνώντας για τον ρόλο του Μπράιαν Τζόνσον- η πραγματική του μητέρα και η αδελφή του έπαιζαν τους ίδιους ρόλους στην ταινία. Η Ρίνγκγουολντ προσεγγίστηκε αρχικά για να υποδυθεί τον χαρακτήρα της Άλισον Ρέινολντς, αλλά «αναστατώθηκε πολύ» επειδή ήθελε να υποδυθεί την Κλερ Στάντις (που τότε ονομαζόταν «Κάθι» στο πρώτο σχέδιο του σεναρίου), γεγονός που έφερε σε οντισιόν τις Ρόμπιν Ράιτ, Τζόντι Φόστερ, Νταϊάν Λέιν και Λόρα Ντερν. Τελικά έπεισε τον Χιουζ και το στούντιο να της δώσουν τον ρόλο. Ο ρόλος της Άλισον πήγε τελικά στην Άλι Σίντι (Ally Sheedy).
Ο Εμίλιο Εστεβές είχε αρχικά επιλεγεί για το ρόλο του Τζον Μπέντερ. Ωστόσο, όταν ο Χιουζ δεν μπόρεσε να βρει κάποιον για τον ρόλο του Άντριου Κλαρκ, ο Εστέβεζ πήρε νέο ρόλο. Ο Νίκολας Κέιτζ θεωρήθηκε υποψήφιος για τον ρόλο του Τζον Μπέντερ, ο οποίος ήταν ο τελευταίος ρόλος που έπρεπε να επιλεγεί, αν και ο ρόλος κατέληξε στην επιλογή του Τζον Κιούζακ ή του Τζαντ Νέλσον (Judd Nelson). Ο Χιουζ είχε αρχικά επιλέξει τον Κιούζακ, αλλά αποφάσισε να τον αντικαταστήσει με τον Νέλσον πριν αρχίσουν τα γυρίσματα, επειδή ο Κιούζακ δεν φαινόταν αρκετά τρομακτικός για το ρόλο. Κάποια στιγμή, ο Χιουζ απογοητεύτηκε από τον Νέλσον επειδή μπαίνοντας στο πετσί του ρόλου του παρενοχλούσε την Ρίνγκγουολντ εκτός κάμερας, με τους υπόλοιπους ηθοποιούς να πρέπει να πείσουν τον Χιουζ να μην τον απολύσει.
Ο Ρικ Μοράνις (Rick Moranis) είχε αρχικά πάρει το ρόλο του επιστάτη, αλλά αποχώρησε λόγω δημιουργικών διαφορών και αντικαταστάθηκε από τον Τζον Κάπελος (John Kapelos).
Γυρίσματα
Το 1999, ο Χιουζ δήλωσε ότι το αίτημά του να σκηνοθετήσει την ταινία συνάντησε αντίσταση και σκεπτικισμό επειδή δεν είχε κινηματογραφική εμπειρία. Τελικά, ο Χιουζ έπεισε τους επενδυτές της ταινίας ότι λόγω του μετριοπαθούς προϋπολογισμού του 1 εκατομμυρίου δολαρίων και των γυρισμάτων σε μία μόνο τοποθεσία θα μπορούσε να ελαχιστοποιήσει σημαντικά το ρίσκο τους. Ο Χιουζ αρχικά πίστευε ότι το Breakfast Club θα ήταν το σκηνοθετικό του ντεμπούτο. Ο Χιουζ επέλεξε ένα απομονωμένο, σε μεγάλο βαθμό μονόχωρο σκηνικό και έγραψε για μαθητές λυκείου, τους οποίους θα υποδύονταν νεότεροι ηθοποιοί.
Οι κύριες λήψεις ξεκίνησαν στις 28 Μαρτίου 1984 και ολοκληρώθηκαν τον Μάιο. Τα γυρίσματα πραγματοποιήθηκαν στο Maine North High School στο Des Plaines του Ιλινόις, το οποίο είχε κλείσει τον Μάιο του 1981. Το ίδιο σκηνικό χρησιμοποιήθηκε για τις εσωτερικές σκηνές της ταινίας του Χιουζ "Ferris Bueller's Day Off" του 1986, όπου χρησιμοποιήθηκαν εξωτερικά πλάνα από το κοντινό Glenbrook North High School. Η βιβλιοθήκη του Maine North High School, που θεωρήθηκε πολύ μικρή για την ταινία, ώθησε το συνεργείο να κατασκευάσει ένα σχεδόν πανομοιότυπο αλλά μεγαλύτερο σκηνικό στο γυμναστήριο του σχολείου. Οι ηθοποιοί έκαναν πρόβες για τρεις εβδομάδες και στη συνέχεια γύρισαν την ταινία σε διαδοχικές σκηνές. Στο σχολιασμό του DVD Ferris Bueller's Day Off (που περιλαμβάνεται στην έκδοση DVD του 2004), ο Χιουζ αποκάλυψε ότι γύρισε τις δύο ταινίες ταυτόχρονα για να εξοικονομήσει χρόνο και χρήματα, ενώ σε ορισμένα αποσπάσματα και των δύο ταινιών εμφανίζονται στοιχεία από τα συνεργεία που εργάζονταν στην άλλη ταινία. Η πρώτη κόπια είχε διάρκεια 150 λεπτά.
Κατά τη διάρκεια μιας επανένωσης των ηθοποιών προς τιμήν της 25ης επετείου της ταινίας, η Άλι Σίντι αποκάλυψε ότι υπήρχε έκδοση εγκεκριμένη από τον σκηνοθέτη (Director's Cut - διαφορετική από την τελική), αλλά η χήρα του Χιουζ δεν αποκάλυψε λεπτομέρειες σχετικά με το πού βρίσκεται.
Το 2015, το προσχέδιο του σεναρίου της ταινίας ανακαλύφθηκε σε ντουλάπι του Maine South High School, καθώς οι υπάλληλοι της περιοχής μετέφεραν τα γραφεία τους σε νέο κτίριο.
Αφίσα
Η αφίσα της ταινίας, στην οποία απεικονίζονται οι πέντε χαρακτήρες αγκαλιά, φωτογραφήθηκε από την Άνι Λίμποβιτς προς το τέλος των γυρισμάτων. Το πλάνο με τους πέντε ηθοποιούς να κοιτάζουν την κάμερα επηρέασε τον τρόπο με τον οποίο οι εφηβικές ταινίες προωθούνταν από εκείνο το σημείο και μετά. Η αφίσα αναφέρεται στους πέντε «τύπους» της ιστορίας χρησιμοποιώντας ελαφρώς διαφορετικούς όρους από αυτούς που χρησιμοποιούνται στην ταινία και σε διαφορετική σειρά, αναφέροντας: «Ήταν πέντε εντελώς άγνωστοι, χωρίς τίποτα κοινό, που συναντιόντουσαν για πρώτη φορά. Ένα μυαλό, μια καλλονή, ένας αθλητής, ένας επαναστάτης και ένας ερημίτης».
Η αφίσα του Breakfast Club "Family shot", συμπεριλαμβανομένης κυρίως της υψωμένης γροθιάς του Bender, έγινε αντικείμενο σάτιρας στην αφίσα της ταινίας κωμωδίας-τρόμου, The Texas Chainsaw Massacre 2. Ενέπνευσε επίσης τη σελίδα τίτλου του κεφαλαίου 29 της σειράς manga, Akane-banashi.
Θέματα
Το βασικό θέμα της ταινίας είναι ο συνεχής αγώνας των Αμερικανών εφήβων να γίνουν κατανοητοί, από τους ενήλικες και από τον εαυτό τους. Διερευνά την πίεση που ασκείται στους εφήβους να ενταχθούν στη δική τους σφαίρα των κοινωνικών κατασκευών του λυκείου, καθώς και τις υψηλές προσδοκίες των γονέων, των καθηγητών και άλλων προσώπων εξουσίας. Επιφανειακά, οι μαθητές έχουν ελάχιστα κοινά μεταξύ τους. Ωστόσο, καθώς κυλάει η μέρα, τελικά τους δένει η κοινή περιφρόνηση για τα προαναφερθέντα ζητήματα της πίεσης των συνομηλίκων και των γονεϊκών προσδοκιών. Τα στερεότυπα είναι ένα ακόμη θέμα. Μόλις καταρριφθούν τα προφανή στερεότυπα, οι χαρακτήρες «συμπάσχουν ο ένας με τους αγώνες του άλλου, απορρίπτουν κάποιες από τις ανακρίβειες των πρώτων εντυπώσεών τους και ανακαλύπτουν ότι μοιάζουν περισσότερο παρά διαφέρουν».
Αρένα Κομπετάρε
Η Αρένα Κομπετάρε (αλβανικά: Arena Kombëtare), που επίσης αναφέρεται ως Air Albania Stadium για εμπορικούς λόγους, είναι στάδιο ποδοσφαίρου πολλαπλών χρήσεων που βρίσκεται στα Τίρανα, το οποίο χτίστηκε στη θέση του Σταδίου Κεμάλ Σταφά. Το γήπεδο διαθέτει χωρητικότητα 22.500 θέσεων και είναι το μεγαλύτερο γήπεδο στην Αλβανία.
The Breakfast Club
Πρεμιέρα
Η ταινία έκανε πρεμιέρα στο Λος Άντζελες στις 7 Φεβρουαρίου 1985. Η Universal Pictures κυκλοφόρησε την ταινία στους κινηματογράφους στις 15 Φεβρουαρίου 1985, στις Ηνωμένες Πολιτείες.
Αρένα Κομπετάρε
Το γήπεδο ανήκει στο διοικητικό όργανο του Αλβανικού ποδοσφαίρου, την Αλβανική Ομοσπονδία Ποδοσφαίρου (FSHF) και στο αλβανικό κράτος μέσω της Shoqëria Sportive Kuq e Zi Sh.A, μίας θυγατρικής εταιρείας που ιδρύθηκε με σκοπό την κατασκευή, τη διαχείριση και τη διατήρηση της κατασκευής.
The Breakfast Club
Οικιακά μέσα
Το The Breakfast Club κυκλοφόρησε πρώτα σε VHS και LaserDisc.
Αρένα Κομπετάρε
Σχεδιασμένο από τον Μάρκο Κασαμόντι της Archea Associati, η δομή του γηπέδου είναι μια ιδιόμορφη πολύπλευρη μορφή (ένα ορθογώνιο με 8 πλευρές) έτσι ώστε κάθε πλευρά να επιτρέπει την πρόσβαση σε ξεχωριστές λειτουργίες. Σε μια γωνία της δομής του σταδίου βρίσκεται ένας μεγάλος πύργος μήκους 112 μέτρων (24 ορόφων), ο οποίος σήμερα είναι ο ψηλότερος πύργος στην Αλβανία. Κάθε πλευρά συμπεριλαμβάνει διαφορετικές ροές, προσδιορίζοντας έτσι τους χρήστες των ιδιωτικών χώρων, όπως ο πύργος του ξενοδοχείου, οι εμπορικές περιοχές και οι θεατές του σταδίου.
The Breakfast Club
Οικιακά μέσα
Το 2003, η ταινία κυκλοφόρησε σε DVD ως μέρος της συλλογής "High School Reunion Collection". Το 2008, κυκλοφόρησε ένα DVD "Flashback Edition" με πολλά ειδικά χαρακτηριστικά, συμπεριλαμβανομένου ενός ηχητικού σχολίου με τους Άντονι Μάικλ Χολ και τον Τζαντ Νέλσον. Μια 25η Επετειακή Έκδοση Blu-ray κυκλοφόρησε το 2010, και ο ίδιος δίσκος επανακυκλοφόρησε με DVD και ψηφιακό αντίγραφο το 2012 ως μέρος της σειράς 100th Anniversary της Universal. Στις 10 Μαρτίου 2015, κυκλοφόρησε η 30th Anniversary Edition. Αυτή η έκδοση ανανεώθηκε ψηφιακά και αποκαταστάθηκε από τα αρχικά αρνητικά φιλμ 35 mm για καλύτερη ποιότητα εικόνας σε DVD, Digital HD και Blu-ray.
Η Criterion Collection κυκλοφόρησε μια ειδική έκδοση σετ DVD 2 δίσκων και έναν δίσκο Blu-ray στις 2 Ιανουαρίου 2018. Η μεταγραφή ήταν η ίδια με την προηγούμενη κυκλοφορία, αλλά περιλάμβανε νέα χαρακτηριστικά, όπως πενήντα λεπτά νέων διαγραμμένων και εκτεταμένων σκηνών, ένα ηλεκτρονικό κιτ τύπου, νέες και αρχειακές συνεντεύξεις, ένα απόσπασμα του προγράμματος Today του 1985, ένα νέο βίντεο δοκίμιο και ένα επεισόδιο του This American Life.
Οι κριτικοί
Ο Ρότζερ Έμπερτ έδωσε τρία αστέρια από τα τέσσερα και χαρακτήρισε τις ερμηνείες υπέροχες, προσθέτοντας ότι η ταινία ήταν «λίγο-πολύ προβλέψιμη», αλλά «δεν χρειάζεται συγκλονιστικές αποκαλύψεις- πρόκειται για παιδιά που σταδιακά μιλούν μεταξύ τους, και έχει εκπληκτικά καλό άκουσμα για τον τρόπο που μιλούν». Ο Gene Siskel της Chicago Tribune έδωσε στην ταινία τρεισήμισι αστέρια από τα τέσσερα και έγραψε: «Αυτή η εξομολογητική συνταγή έχει λειτουργήσει σε ταινίες τόσο διαφορετικές όσο το Ποιος φοβάται τη Βιρτζίνια Γουλφ;, το Η μεγάλη ανατριχίλα και το My Dinner with Andre και λειτουργεί και εδώ. Λειτουργεί ιδιαίτερα καλά στο The Breakfast Club, επειδή περιμένουμε διαρκώς την ταινία να ξεφύγει από το κλειστοφοβικό της σκηνικό και να μας δώσει μια τυπική σκηνή σεξ ή βίας εφηβικής ταινίας. Αυτό δεν συμβαίνει, προς μεγάλη μας χαρά» Η Κάθλιν Κάρολ (Kathleen Carroll) από την εφημερίδα New York Daily News δήλωσε: «Ο Χιουζ έχει μια θαυμάσια ικανότητα να επικοινωνεί τα συναισθήματα των εφήβων, καθώς και μια προφανή σχέση με το εξαιρετικό καστ του - το οποίο αξίζει κορυφαίους βαθμολογία"».
Αρένα Κομπετάρε
Κατεδάφιση και κατασκευή
Η κατασκευή ξεκίνησε από την AlbStar Sh.PK το Σεπτέμβριο του 2016. Θα φιλοξενεί 22.500 άτομα για ποδοσφαιρικούς αγώνες και έως 30.000 άτομα για άλλες εκδηλώσεις. Το 100% της επένδυσης στην αρένα προέρχεται από τον ιδιωτικό τομέα, παρουσιάζοντας την ικανότητα συνεργασίας μεταξύ της Αλβανικής Ομοσπονδίας Ποδοσφαίρου και της AlbStar Sh.PK. Αναμένεται ότι η κατασκευή θα ολοκληρωθεί μέχρι το Σεπτέμβριο του 2019.
The Breakfast Club
Οι κριτικοί
Άλλες κριτικές ήταν λιγότερο θετικές. H Τζάνετ Μάσλιν (Janet Maslin) των New York Times έγραψε: «Υπάρχουν μερικοί καλοί νέοι ηθοποιοί στη Λέσχη Πρωινού, αν και σε μερικούς από αυτούς δόθηκαν πολύ δύσκολοι ρόλοι», συγκεκριμένα στην Άλι Σίντι και τον Τζαντ Νέλσον, προσθέτοντας: «Τα πέντε νεαρά αστέρια θα είχαν αναμειχθεί καλά ακόμη και χωρίς την απατηλή ειλικρίνεια της ομάδας συνάντησης, στην οποία τους αναγκάζει το The Breakfast Club. Ο κ. Χιουζ, αφού σκέφτηκε τους χαρακτήρες και τους πέταξε απλώς μαζί, θα έπρεπε να τους είχε αφήσει αρκετά ήσυχους» Ο Τζέιμς Χάργουντ (James Harwood) του Variety έκρινε την ταινία ως μια ταινία που «πιθανότατα θα περάσει ως βαθύτατα βαθυστόχαστη στο σημερινό εφηβικό κοινό, πράγμα που σημαίνει ότι οι νέοι στην ταινία περνούν τον περισσότερο χρόνο τους μιλώντας μεταξύ τους αντί να χορεύουν, να πετάνε τα συρτάρια τους και να εκτοξεύουν φαγητά. Αυτό, από την άλλη πλευρά, δεν πρέπει να υποδηλώνει ότι έχουν κάτι έξυπνο να πουν»
Αρένα Κομπετάρε
Ξενοδοχείο Tirana Marriott και Arena Center
Το στάδιο βρίσκεται κοντά στο κέντρο των Τιράνων. Το κτίριο που είναι χτισμένο στην πλευρά του σταδίου φιλοξενεί το ξενοδοχείο Tirana Marriott. Το έργο περιλαμβάνει ένα μουσείο ιστορίας, αποδυτήρια και άλλες εγκαταστάσεις, όπως καφετέριες, τουαλέτες, πρόσβαση για άτομα με ειδικές ανάγκες, χώρος τύπου, συνεδριακό κέντρο, αίθουσα τροπαίων, κλπ.
The Breakfast Club
Οι κριτικοί
Μεταξύ των αναδρομικών κριτικών, ο Τζέιμς Μπεραρντινέλι (James Berardinelli) έγραψε το 1998: «Λίγοι θα ισχυριστούν ότι το Breakfast Club είναι μια σπουδαία ταινία, αλλά έχει μια ειλικρίνεια που είναι απροσδόκητη και αναζωογονητική σε μια θάλασσα από πολύ συχνά γενικές ταινίες με εφηβικό θέμα. Το υλικό είναι λίγο φλύαρο (αν και όχι με τρόπο που θα κάνει κάποιον να το μπερδέψει με κάτι του Ερίκ Ρομέρ), αλλά είναι δύσκολο να μην παρασυρθείς στον κόσμο αυτών των χαρακτήρων».
Αρένα Κομπετάρε
Ξενοδοχείο Tirana Marriott και Arena Center
Δεν υπάρχει χώρος για διαδρομές στίβου, καθώς η χωρητικότητα θα αυξηθεί σε πάνω από 22.000 θέσεις. Το συνολικό έργο είναι μέρος του εμπορικού κέντρου Arena Center μαζί με το πύργο των 100 μέτρων, το ξενοδοχείο 80 δωματίων και 256 υπόγειους χώρους στάθμευσης. Όλες οι εγκαταστάσεις του γηπέδου θα κρύβονται πίσω από ένα μοναδικό σύνολο από στόρια στα εθνικά χρώματα της Αλβανίας.
The Breakfast Club
Οι κριτικοί
Στον ιστότοπο συγκέντρωσης κριτικών Rotten Tomatoes, η ταινία έχει 89% αποδοχή βάσει 64 κριτικών, με μέσο όρο βαθμολογίας 7,8/10. Η συναίνεση των κριτικών του ιστότοπου αναφέρει: «Το Breakfast Club είναι μια ζεστή, διορατική και πολύ αστεία ματιά στην εσωτερική ζωή των εφήβων». Ο αναλυτής κριτικών Metacritic έδωσε στην ταινία σταθμισμένο μέσο όρο βαθμολογίας 66/100 βάση 25 κριτικών από καθιερωμένους κριτικούς, που θεωρούνται "γενικά ευνοϊκές κριτικές".
Αρένα Κομπετάρε
Ονομασία
Το γήπεδο άλλαξε το όνομά του αφού η Air Albania αγόρασε τα δικαιώματα ονοματοδοσίας για 5 χρόνια.
The Breakfast Club
Οι κριτικοί
Γράφοντας το 2015, ο Π. Τζ. Ο'Ρουρκ (P. J. O'Rourke) αποκάλεσε το Breakfast Club και το Ferris Bueller's Day Off "τα αριστουργήματα του Χιουζ". Περιέγραψε την πρώτη ταινία ως παράδειγμα των πολιτικών πεποιθήσεων του Χιουζ, καθώς οι μαθητές δεν οργανώνουν διαμαρτυρία, αλλά, «όπως κάνουν οι καλοί συντηρητικοί, ως άτομα και θέτουν ως ύψιστη αξία, όπως κάνει αυτός ο συντηρητικός, το χαζολόγημα. Ή αλλιώς γνωστή ως ατομική ελευθερία».
Αρένα Κομπετάρε
Πρώτος επίσημος αγώνας
Ο πρώτος αγώνας που διεξήχθη στο Στάδιο Ερ Αλμπάνια ήταν μεταξύ των Εθνικών ομάδων της Αλβανίας και της Γαλλίας, στις 17 Νοεμβρίου 2019. Ο αγώνας ήταν για τα προκριματικά του Ευρωπαϊκού Πρωταθλήματος 2020. μικρογραφία| Εισιτήριο του αγώνα Αλβανία - Γαλλία.
Βαϊάνο Κρεμάσκο
Το Βαϊάνο Κρεμάσκο (ιταλικά: Vaiano Cremasco) είναι ιταλικός δήμος στην Επαρχία της Κρεμόνας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Κρεμόνας
Αρένα Κομπετάρε
Εξωτερικοί σύνδεσμοι
Κατηγορία:Εθνική Αλβανίας (ποδόσφαιρο) Κατηγορία:Κτίρια και κατασκευές στα Τίρανα Κατηγορία:Εθνικά στάδια Κατηγορία:Στάδια ποδοσφαίρου στην Αλβανία Κατηγορία:Στάδια πολλαπλών χρήσεων στην Αλβανία
The Breakfast Club
Εισιτήρια
Τον Φεβρουάριο του 1985, η ταινία έκανε το ντεμπούτο της στο Νο. 3 στο box office (αμέσω μετά από το Beverly Hills Cop and Witness ). Έχοντας εισπράξεις 45.875.171 δολάρια στην εγχώρια αγορά και 51.525.171 δολάρια παγκοσμίως, η ταινία γνώρισε εισπρακτική επιτυχία, δεδομένου του προϋπολογισμού του 1 εκατομμυρίου δολαρίων.
Διακρίσεις
Οι Άντονι Μάικλ Χολ, Τζαντ Νέλσον, Μόλι Ρίνγκγουολντ, Πολ Γκλίσον και Άλι Σίντι κέρδισαν το βραβείο Silver Bucket of Excellence Award στα MTV Movie Awards 2005.
Κληρονομιά
Το 2005, η ταινία έλαβε το Silver Bucket of Excellence Award προς τιμήν της 20ης επετείου της στα MTV Movie Awards. Για την εκδήλωση, το MTV προσπάθησε να επανενώσει το αρχικό καστ. Οι Σίντι, Ρίνγκγουολντ και Χολ εμφανίστηκαν μαζί στη σκηνή, με τον Κάπελος στο κοινό- ο Γκλίσον έδωσε το βραβείο στους πρώην συμπρωταγωνιστές του. Ο Εστέβεζ δεν μπόρεσε να παρευρεθεί λόγω άλλων υποχρεώσεων και ο Νέλσον εμφανίστηκε νωρίτερα στην εκπομπή, αλλά έφυγε πριν από την επανένωση επί σκηνής, με αποτέλεσμα ο Χολ να αστειευτεί ότι οι δύο τους ήταν «στην Αφρική με τον Ντέιβ Τσάπελ». Οι Yellowcard ερμήνευσαν το τραγούδι των Simple Minds για την ταινία, " Don't You (Forget About Me) ", στα βραβεία. Στην 82η απονομή των βραβείων Όσκαρ (7 Μαρτίου 2010), οι Σίντι, Χολ, Ρίνγκβαλντ και Νέλσον εμφανίστηκαν σε ένα αφιέρωμα στον Τζον Χιουζ -ο οποίος είχε πεθάνει την προηγούμενη χρονιά- μαζί με άλλους ηθοποιούς που είχαν συνεργαστεί μαζί του, όπως ο Τζον Κράιερ από το Pretty in Pink, ο Μάθιου Μπρόντερικ από το Ferris Bueller's Day Off και ο Μακόλεϊ Κάλκιν από το Home Alone. Το 2012, στη σειρά Victorious πρόβαλαν τη δική τους εκδοχή της ταινίας, με τίτλο «The Breakfast Bunch».
Το 2018, η εφημερίδα The New Yorker δημοσίευσε ένα άρθρο της Ρίνγκγουολντ στο οποίο ασκεί κριτική στις ταινίες του Χιουζ «στην εποχή του #MeToo», ξεκινώντας με μια συζήτηση για το πώς εξήγησε στη δεκάχρονη κόρη της τι συνέβη στη σκηνή όπου ο χαρακτήρας της φαίνεται να δέχεται σεξουαλική επίθεση κάτω από ένα γραφείο. Το δοκίμιο προκάλεσε κάποιους να ισχυριστούν ότι η Ρίνγκγουολντ επέκρινε τον σκηνοθέτη που την έκανε σταρ του κινηματογράφου, αλλά την υπερασπίστηκε η Τζένι Χαν (Jenny Han) για ένα «τρυφερό, αμερόληπτο κομμάτι».
Μουσική της ταινίας
Το soundtrack της ταινίας, The Breakfast Club (Original Motion Picture Soundtrack), δημιουργήθηκε από τον Βρετανό ποπ μουσικό Keith Forsey και κυκλοφόρησε στις 19 Φεβρουαρίου 1985 από την A&M Records. Το άλμπουμ έφτασε στο Νο 17 του αμερικανικού Billboard 200 album chart. που ερμήνευσε το σκωτσέζικο ροκ συγκρότημα Simple Minds κυκλοφόρησε στις 20 Φεβρουαρίου 1985 στις Ηνωμένες Πολιτείες και στις 8 Απριλίου 1985 στο Ηνωμένο Βασίλειο ως single και έφτασε στο Νο. 1 του Billboard Hot 100.
Δεν περιλαμβάνεται στο soundtrack το " Εμβατήριο του συνταγματάρχη Μπόγκεϊ " που σφυρίζουν οι μαθητές όταν ο διευθυντής Vernon μπαίνει στην αίθουσα.
Κριτική υποδοχή
Το soundtrack έλαβε γενικά αρνητικές κριτικές. Σε μια κριτική στις 25 Ιουνίου 1985 για το The Village Voice, ο μουσικοκριτικός Ρόμπερτ Κριστγκάου (Robert Christgau) βαθμολόγησε το άλμπουμ με "D-" και είπε ότι έχει "εντελώς αμελητέα" τραγούδια, ενώ επαίνεσε τους Simple Minds που προσπάθησαν να αποστασιοποιηθούν από το τραγούδι τους, "Don't You (Forget About Me)", το οποίο είναι γνωστό ότι ακούγεται κατά τη διάρκεια των τίτλων αρχής και τέλους της ταινίας. Σε μια αναδρομική κριτική για το AllMusic, ο Στίβεν Τόμας Έρλγουιν έδωσε στο soundtrack τρία από πέντε αστέρια και έγραψε ότι, εκτός από το «αδιαμφισβήτητο αριστούργημα» των Simple Minds, το άλμπουμ είναι σε μεγάλο βαθμό «αναλώσιμο» και στιγματισμένο από «τεχνουργήματα της δεκαετίας του 1980» και «ορχηστρικά που μπορεί κανείς να τα ξεχάσει».
Αναφορές
Κατηγορία:Ταινίες παραγωγής Universal Pictures Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής Κατηγορία:Ταινίες γυρισμένες στο Ιλινόι Κατηγορία:Ταινίες του 1985 Κατηγορία:Σελίδες με μη επιθεωρημένες μεταφράσεις
Μπλάκχιθ ΦΚ
Η Μπλάκχιθ (αγγλικά: Blackheath) είναι σύλλογος ράγκμπι γιούνιον που εδρεύει στο Έλθαμ στο νοτιοανατολικό Λονδίνο. Ιδρύθηκε το 1858 και είναι ο παλαιότερος ανοικτός σύλλογος ράγκμπι στον κόσμο από το 1862. Το «ανοικτός» σε αυτό το πλαίσιο σημαίνει ότι η συμμετοχή ήταν ελεύθερη για όλους, όχι μόνο για όσους φοιτούσαν ή ήταν παλαιά μέλη ενός συγκεκριμένου ιδρύματος (π.χ. σχολείο, πανεπιστήμιο ή νοσοκομείο). Είναι επίσης ο τρίτος παλαιότερος εν ενεργεία σύλλογος ράγκμπι στον κόσμο, μετά τον Ντάμπλιν Γιουνιβέρσιτι και τον Έντινμπουργκ Ακαντέμικαλ.
Η Μπλάκχιθ βοήθησε ακόμη στην οργάνωση του πρώτου διεθνούς αγώνα ράγκμπι (μεταξύ Αγγλίας και Σκωτίας στο Εδιμβούργο στις 27 Μαρτίου του 1871) και φιλοξένησε το πρώτο διεθνές παιχνίδι μεταξύ Αγγλίας και Ουαλίας δέκα χρόνια αργότερα - οι παίκτες συναντήθηκαν και άλλαξαν στο δημόσιο κτίριο Princess of Wales. Η Μπλάκχιθ, μαζί με τη Σίβιλ Σέρβις, είναι ένας από τους δύο συλλόγους που μπορούν να ισχυριστούν ότι είναι ιδρυτικά μέλη τόσο της Ποδοσφαιρικής Ομοσπονδίας όσο και της Ομοσπονδίας Ράγκμπι.
Ιστορία
Ο σύλλογος ιδρύθηκε ως «Blackheath Football Club» το 1858 από παλιά μέλη του Blackheath Proprietary School στο οποίο διεξήχθη το φερόμενο ως παιχνίδι ποδοσφαίρου που έγινε δημοφιλές στο Rugby School. Όταν τα παλιά μέλη αγωνίστηκαν εναντίον των σημερινών υποστηρικτών των μελών, τους αποκαλούσαν αντίστοιχα «Club» ή «School». Αυτός είναι ο λόγος για τον οποίο μέχρι σήμερα οι υποστηρικτές της ομάδας την αποκαλούν «Club» και όχι «Blackheath». Το 1863 ο σύλλογος ανέπτυξε την τακτική να περνάει τη μπάλα από παίκτη σε παίκτη ως εναλλακτική λύση στο ατομικό παιχνίδι.
Το 1863 η Μπλάκχιθ αποτέλεσε ιδρυτικό μέλος της Ποδοσφαιρικής Ομοσπονδίας (The FA), η οποία συγκροτήθηκε στην Freemasons' Tavern, Great Queen Street, Lincoln Inn Fields, στο Λονδίνο, στις 26 Οκτωβρίου του 1863, με σκοπό να πλαισιώσει έναν κώδικα κανόνων που θα περιλάμβανε τα καλύτερα και πιο αποδεκτά σημεία όλων των διαφόρων μεθόδων του παιχνιδιού κάτω από τον έναν τίτλο ποδόσφαιρο. Ο κ. Φράνσις Μολ Κάμπελ, μέλος της Μπλάκχιθ, εξελέγη ταμίας. Κατά την πέμπτη συνάντηση, ο Κάμπελ ισχυρίστηκε ότι το χάκινγκ (χτύπημα στα πόδια) ήταν ένα ουσιαστικό στοιχείο του «ποδοσφαίρου». Κατά την έκτη συνεδρίαση στις 8 Δεκεμβρίου, ο Κάμπελ απέσυρε την Μπλάκχιθ, εξηγώντας ότι οι κανόνες που θα υιοθετούσε η Ποδοσφαιρική Ομοσπονδία θα κατέστρεφαν το παιχνίδι και το ενδιαφέρον προς αυτό. Άλλες ομάδες ράγκμπι ακολούθησαν αυτό το παράδειγμα και δεν συμμετείχαν στην Ποδοσφαιρική Ομοσπονδία. Με αυτόν τον τρόπο πραγματοποιήθηκε το μεγάλο χάσμα μεταξύ ποδοσφαίρου και ράγκμπι.
Το Δεκέμβριο του 1870, ο Έντγουιν Ας, γραμματέας του ποδοσφαιρικού συλλόγου Ρίτσμοντ, δημοσίευσε μια επιστολή στις εφημερίδες που έλεγε: Όσοι διεξάγουν το άθλημα τύπου ράγκμπι πρέπει να συναντηθούν για να σχηματίσουν έναν κώδικα πρακτικής, καθώς διάφοροι σύλλογοι αγωνίζονται με κανόνες που διαφέρουν από άλλους, Το άθλημα είναι δύσκολο να διεξαχθεί. Στις 26 Ιανουαρίου του 1871 πραγματοποιήθηκε στο Pall Mall Restaurant του Λονδίνου μια συνάντηση με εκπροσώπους 22 συλλόγων. Ως αποτέλεσμα αυτής της συνάντησης ιδρύθηκε η Ομοσπονδία Ράγκμπι (RFU). Τρεις δικηγόροι που ήταν μαθητές στο Rugby School συνέταξαν τους πρώτους κανόνες του παιχνιδιού που εγκρίθηκαν τον Ιούνιο του 1871.
Εξωτερικοί σύνδεσμοι
Κατηγορία:Αθλητισμός στην Αγγλία Κατηγορία:Ράγκμπι γιούνιον
Βαϊλάτε
Το Βαϊλάτε (ιταλικά: Vailate) είναι ιταλικός δήμος στην Επαρχία της Κρεμόνας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Κρεμόνας
Βικτόρια Μοχάτσι
Η Βικτόρια Μοχάτσι (γεννήθηκε την 1η Απριλίου 1975 στο Berettyóújfalu) είναι Ουγγαρέζα πολιτικός και υπέρμαχος των δικαιωμάτων των Ρομά. Είναι η ίδια Ρομά.